CELEX: 32015R1723
Language: el
Date: 2015-09-22 00:00:00
Title: Εκτελεστικός κανονισμός (ΕΕ) 2015/1723 της Επιτροπής, της 22ας Σεπτεμβρίου 2015, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

29.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 252/7
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1723 ΤΗΣ ΕΠΙΤΡΟΠΉΣ
   της 22ας Σεπτεμβρίου 2015
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να καταταγούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Σεπτεμβρίου 2015.
      
         
            Για την Επιτροπή,
         
         
            εξ ονόματος του Προέδρου,
         
         Heinz ZOUREK
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Προϊόν στοιχειομετρικής σύστασης από αργιλικό μαγνήσιο (οξείδιο του μαγνησίου και του αργιλίου), με κρυσταλλική δομή σπινελίου, καθορισμένης χημικής σύστασης, σε μορφή ακανόνιστων κόκκων, σβώλων ή σκόνης. Το προϊόν έχει περιεκτικότητα σε μαγνήσιο, υπολογιζόμενο ως οξείδιο του μαγνησίου, περίπου 28 % κατά βάρος, και περιεκτικότητα σε αργίλιο, υπολογιζόμενο ως οξείδιο του αργιλίου, περίπου 72 % κατά βάρος.
                              Το προϊόν χρησιμοποιείται για την κατασκευή πυρίμαχων τούβλων και πλακιδίων που χρησιμοποιούνται στη χαλυβουργία.
                              Το προϊόν λαμβάνεται από χημική αντίδραση μεταξύ του οξειδίου του μαγνησίου και του οξειδίου του αργιλίου με σύντηξη σε περιστροφικό κλίβανο.
                           
                        
               
                  2841 90 85
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, τη σημείωση 1 του κεφαλαίου 28 και από το κείμενο των κωδικών ΣΟ 2841, 2841 90 και 2841 90 85
                  Το προϊόν λαμβάνεται από χημική αντίδραση με σύντηξη των πρώτων υλών σε περιστροφικό κλίβανο. Αποτελεί στοιχειομετρική ένωση (χημικώς καθορισμένη), στην οποία ο αριθμός ατόμων των στοιχείων που υπάρχουν μπορεί να εκφραστεί ως ποσοστιαία αναλογία μικρών ακέραιων αριθμών. Δεν αποτελεί ακατέργαστο ορυκτό προϊόν ή μετάλλευμα και δεν μπορεί επομένως να καταταχθεί στα κεφάλαια 25 ή 26.
                  Τα προϊόντα σε μορφή ακανόνιστων κόκκων, σβώλων ή σκόνης αποτελούν την πρώτη ύλη για την παραγωγή των προϊόντων της κλάσης 6815. Η κατάταξη στην κλάση 6815 αποκλείεται, επειδή το προϊόν δεν είναι ούτε τελικό, ούτε ημιτελές προϊόν.
                  Λόγω της στοιχειομετρικής του σύστασης, το προϊόν πληροί τους όρους της σημείωσης 1 α) του κεφαλαίου 28, η οποία ορίζει ότι οι κλάσεις του κεφαλαίου αυτού περιλαμβάνουν μόνο ενώσεις καθορισμένης χημικής σύστασης (που έχουν δηλαδή στοιχειομετρική σύσταση)
                  Ως προϊόν καθορισμένης χημικής σύστασης, ο σπινέλιος πρέπει να καταταχθεί ως ανόργανη χημική ένωση του κεφαλαίου 28, σύμφωνα με τη χημική του σύσταση.
                  Το προϊόν πρέπει συνεπώς να καταταχθεί στον κωδικό ΣΟ 2841 90 85 ως άλλο άλας οξομεταλλικών ή υπεροξομεταλλικών οξέων.
               
            
                  
                              2.
                           
                           
                              Ένα προϊόν με μη στοιχειομετρική σύσταση, περιεκτικότητας σε μαγνήσιο, υπολογιζόμενο ως οξείδιο του μαγνησίου, περίπου 20-35 % κατά βάρος και περιεκτικότητας σε αργίλιο, υπολογιζόμενο ως οξείδιο του αργιλίου, περίπου 58-78 % κατά βάρος. Το προϊόν έχει κρυσταλλική δομή σπινελίου, σε μορφή ακανόνιστων κόκκων, σβώλων ή σκόνης.
                              Το προϊόν χρησιμοποιείται για την παραγωγή πυρίμαχων τούβλων και πλακιδίων που χρησιμοποιούνται στη χαλυβουργία.
                              Το προϊόν λαμβάνεται από χημική αντίδραση μεταξύ του οξειδίου του μαγνησίου και του οξειδίου του αργιλίου με σύντηξη σε περιστροφικό κλίβανο.
                           
                        
               
                  3824 90 96
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ) και από το κείμενο των κωδικών ΣΟ 3824, 3824 90 και 3824 90 96.
                  Το προϊόν λαμβάνεται από χημική αντίδραση με σύντηξη των πρώτων υλών σε περιστροφικό κλίβανο. Δεν αποτελεί ακατέργαστο ορυκτό προϊόν ή μετάλλευμα και δεν μπορεί επομένως να καταταχθεί στα κεφάλαια 25 ή 26.
                  Λόγω της μη στοιχειομετρικής του σύστασης, το προϊόν δεν πληροί τους όρους της σημείωσης 1 α) του κεφαλαίου 28, η οποία ορίζει ότι οι κλάσεις του κεφαλαίου αυτού περιλαμβάνουν μόνο ενώσεις καθορισμένης χημικής σύστασης (που έχουν δηλαδή στοιχειομετρική σύσταση) και εξαιρείται επομένως από το κεφάλαιο 28.
                  Τα προϊόντα σε μορφή ακανόνιστων κόκκων, σβώλων ή σκόνης αποτελούν την πρώτη ύλη για την παραγωγή των προϊόντων της κλάσης 6815. Η κατάταξη στην κλάση 6815 αποκλείεται, επειδή το προϊόν δεν είναι ούτε τελικό, ούτε ημιτελές προϊόν.
                  Το προϊόν πρέπει συνεπώς να καταταχθεί στον κωδικό ΣΟ 3824 90 96 ως άλλο χημικό προϊόν και παρασκεύασμα των χημικών ή συναφών βιομηχανιών, που δεν κατονομάζεται ούτε περιλαμβάνεται αλλού.
               
            
                  
                              3.
                           
                           
                              Ένα προϊόν που ονομάζεται «τηγμένη μαγνησία χρώμιο», σε μορφή ακανόνιστων γκρίζων κόκκων, θραυσμάτων ή σκόνης ποικίλου μεγέθους κόκκων, με μη στοιχειομετρική σύσταση από οξείδιο του μαγνησίου και οξείδιο του χρωμίου. Το προϊόν έχει την κρυσταλλική δομή του σπινελίου και χρησιμοποιείται για την παραγωγή πυρίμαχων τούβλων και πλακιδίων που χρησιμοποιούνται στη βιομηχανία χάλυβα.
                              Το εν λόγω προϊόν λαμβάνεται με σύντηξη οξειδίου του μαγνησίου και μεταλλεύματος χρωμίου σε κλίβανο βολταϊκού τόξου.
                           
                        
               
                  3824 90 96
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ) και από το κείμενο των κωδικών ΣΟ 3824, 3824 90 και 3824 90 96.
                  Το προϊόν λαμβάνεται από χημική αντίδραση με σύντηξη των πρώτων υλών σε κάμινο βολταϊκού τόξου. Δεν αποτελεί ακατέργαστο ορυκτό προϊόν ή μετάλλευμα και δεν μπορεί επομένως να καταταχθεί στα κεφάλαια 25 ή 26.
                  Λόγω της μη στοιχειομετρικής του σύστασης, το προϊόν δεν πληροί τους όρους της σημείωσης 1 α) του κεφαλαίου 28, η οποία ορίζει ότι οι κλάσεις του κεφαλαίου αυτού περιλαμβάνουν μόνο ενώσεις καθορισμένης χημικής σύστασης (που έχουν δηλαδή στοιχειομετρική σύσταση) και εξαιρείται επομένως από το κεφάλαιο 28.
                  Τα προϊόντα σε μορφή ακανόνιστων κόκκων, σβώλων ή σκόνης αποτελούν την πρώτη ύλη για την παραγωγή των προϊόντων της κλάσης 6815. Η κατάταξη στην κλάση 6815 αποκλείεται, επειδή το προϊόν δεν είναι ούτε τελικό, ούτε ημιτελές προϊόν.
                  Το προϊόν πρέπει συνεπώς να καταταχθεί στον κωδικό ΣΟ 3824 90 96 ως άλλο χημικό προϊόν και παρασκεύασμα των χημικών ή συναφών βιομηχανιών, που δεν κατονομάζεται ούτε περιλαμβάνεται αλλού.